આમ, જાહેર જનતાને ઉચ્ચ ગુણવત્તા ધરાવતા ખાદ્ય પદાર્થો મળી રહે તે માટે આ "ફૂડ રીસર્ચ લેબોરેટરી"ની શરૂઆત કરવામાં આવી છે. આ "ફૂડ રીસર્ચ લેબોરેટરી" ખાતે ગુજરાત સીવીલ સપ્લાય નિગમ તરફથી મગ મોગર દાળના-૧૬,ચણા દાળના-૧, આખા ચણા દાળના-૧,ખાંડના-૨૮,ખાદ્ય તેલના-૨૪ મીઠાના-૧ સેમ્પલો પરીક્ષણ અર્થે મળેલ છે.આ સેમ્પલોની આતંરરાષ્ટ્રીય ધારાધોરણ મુજબ ઝડપથી ચોકસાઇ-પૂર્વક, પારદર્શક પરીક્ષણ કરી અહેવાલ આપવામાં આવશે. આ ફૂડ રીસર્ચ લેબોરેટરી અંદાજિત રૂ.૧.૦૦ કરોડના ખર્ચે ઉભી કરવામાં આવી છે. તદઉપરાંત, આ ફૂડ રીસર્ચ લેબોરેટરી ગુજરાત સિવિલ સપ્લાય નિગમને તેમના વિવિધ ખરીદી સેન્ટરો તેમજ સપ્લાયર્સ પોઇન્ટ પરથી સેમ્પલિંગ માટેની જરૂરી મદદ પૂરી પાડશે. આ અંગેની જરૂરી નાણાકીય સહાય ગુજરાત સિવિલ સપ્લાય નિગમ દ્વારા ન્યાય સહાયક વિજ્ઞાનની કચેરીને પૂરી પાડવામાં આવશે.ડાયરેક્ટોરેટ ઓફ ફોરેન્સિક સાયન્સ ખાતે તા. ૧૯/૧૨/૨૦૧૭ના રોજ "ફૂડ રીસર્ચ લેબોરેટરી"ની સ્થાપના કરવામાં આવેલ છે. આ ફૂડ રીસર્ચ લેબોરેટરીમાં ઇન્સ્ટ્રુમેન્ટલ, ડ્રાય ટેસ્ટીંગ અને વેટ ટેસ્ટીંગ વિભાગો શરૂ કરવામાં આવેલ છે.